# Ti gode grunnar til konfirmasjon i kyrkja

**1**. Du får oppleve kva kristen tru er. Kristendom blir meir enn berre ein del av eit skulefag.

**2**. Konfirmasjonsdagen er berre din - og du har ein dag der du vert stadfesta for den du er. Ein dag som ikkje er bursdag, men ein heilt spesiell dag der alt er for deg.

**3**. Du får oppleve eit nytt fellesskap med andre på samlingar, leir eller weekend, og vert kjent med nye menneske - og kanskje du får ein ny ven?

**4.** Du får engasjere deg for andre menneske. Dette gjer du mellom anna ved å delta i fasteaksjonen, deer du kan vere med å samle inn pengar til reint vatn saman med Kirkens nødhjelp. Du får også lære kva vi kan gjere for å ta vare på jorda og klimaet vårt.

**5**. Konfirmasjon er ei fin anledning for at dei som er glade i deg kan feire deg og det du betyr for dei.

**6**. Du får tid til å reflektere over store spørsmål, og bli kjent med kva du trur på - og kva verdiar som er viktige for deg i livet.

**7**. I konfirmasjonstida snakkar ein om sorg og glede, om både store og små spørsmål i livet.

**8.** Vel du konfirmasjon i kyrkja får du mogelegheit til å tenke sjølv. Du får tid til å reflektere, tenke kritisk og sjølvstendig over kva kristen tru er, og kva du trur på.

**9**. Som ein konfirmant sa "Å konfirmere seg kristeleg gjev liksom litt meir meining". Du vert ein del av eit større fellesskap.

**10**. Du møter folk med forskjellige meiningar og ulike bakgrunnar, og saman med dei lærer du noko felles.